CELEX: 62013CN0553
Language: sk
Date: 2013-10-28 00:00:00
Title: Vec C-553/13: Návrh na začatie prejudiciálneho konania, ktorý podal Tallinna Ringkonnakohus (Estónsko) 28. októbra 2013 — Statoil Fuel & Retail Eesti AS/Tallinna linn (Tallinna Ettevõtlusamet)

18.1.2014   
            
            
               SK
            
            
               Úradný vestník Európskej únie
            
            
               C 15/8
            
         Návrh na začatie prejudiciálneho konania, ktorý podal Tallinna Ringkonnakohus (Estónsko) 28. októbra 2013 — Statoil Fuel & Retail Eesti AS/Tallinna linn (Tallinna Ettevõtlusamet)
   (Vec C-553/13)
   2014/C 15/10
   Jazyk konania: estónčina
   
      Vnútroštátny súd, ktorý podal návrh na začatie prejudiciálneho konania
   
   Tallinna Ringkonnakohus
   
      Účastníci konania pred vnútroštátnym súdom
   
   
      Žalobkyňa: Statoil Fuel & Retail Eesti AS
   
      Žalovaný: Tallinna linn (Tallinna Ettevõtlusamet)
   
      Prejudiciálne otázky
   
   
               1.
            
            
               Môže sa financovanie prevádzky verejnej dopravy na území územného samosprávneho celku považovať za osobitný účel v zmysle článku 1 ods. 2 smernice 2008/118/ES (1), keď plnenie a financovanie tejto úlohy patrí k povinnostiam miestneho územného samosprávneho celku?
            
         
               2.
            
            
               V prípade kladnej odpovede na túto otázku, má sa článok 1 ods. 2 smernice Rady 2008/118/ES vykladať v tom zmysle, že je v súlade s týmto ustanovením, keď sa vo vnútroštátnom práve stanoví nepriama daň, ktorá sa vyberá z predaja tovaru podliehajúceho spotrebnej dani konečnému spotrebiteľovi a ktorá sa používa výlučne na prevádzku verejnej dopravy, keď prevádzka verejnej dopravy predstavuje povinnosť územného samosprávneho celku, ktorý má právo na daň, pričom túto povinnosť treba plniť nezávisle od uvedenej nepriamej dane a výška financovania prevádzky verejnej dopravy v konečnom dôsledku nevyplýva automaticky z objemu dane, ktorý sa vybral, pretože výška sumy, ktorá sa poskytne na prevádzku verejnej dopravy, je presne stanovená, takže keď sú príjmy z nepriamej dane vyššie, orgány verejnej moci poskytnú na prevádzku verejnej dopravy adekvátne menšie množstvo iných finančných prostriedkov, a naopak, keď sa vyberie nižšia suma dane z predaja, územný samosprávny celok musí adekvátne zvýšiť ostatné finančné prostriedky na prevádzku verejnej dopravy, avšak v prípade iných daňových príjmov, než sa predpokladalo, je možné zmeniť výšku výdavkov na prevádzku verejnej dopravy prostredníctvom zmeny rozpočtu územného samosprávneho celku?
            
         
               3.
            
            
               V prípade kladnej odpovede na predchádzajúcu otázku, má sa článok 1 ods. 2 smernice Rady 2008/118/ES vykladať v tom zmysle, že je v súlade s týmto ustanovením, keď sa z tovaru, ktorý podlieha spotrebnej dani, dodatočne vyberá nepriama daň, v prípade ktorej sa účel, na ktorý je určená, stanoví po vzniku povinnosti zaplatiť túto daň?
            
         
      (1)  Smernica Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v. EÚ L 9, s. 12).